

REPUBLIKA HRVATSKA

VARAŽDINSKA ŽUPANIJA

GRAD IVANEC - prijedlog -

GRADONAČELNIK

KLASA: 610-01/21-01/02

URBROJ: 2186/12-02/32-21-1

Ivanec, ožujak 2021.

Na temelju članka 64. Statuta Grada Ivanca (“Službeni vjesnik Varaždinske županije” br. 21/09, 12/13, 23/13 - pročišćeni tekst,13/18 i 08/20), Gradonačelnik utvrđuje i podnosi Gradskom vijeću Grada Ivanca

# I Z V J E Š Ć E

# o realizaciji Programa javnih potreba u kulturi

Grada Ivanca za 2020. godinu

Programom javnih potreba u kulturi Grada Ivanca za 2020. godinu („Službeni vjesnik Varaždinske županije“ br. 83/19, 40/20, 68/20 i 91/20) realizirana su sredstva u visini **2.128.790,63** kuna, na način kako slijedi u tabličnom prikazu:

|  |  |  |  |  |
| --- | --- | --- | --- | --- |
| **NAZIV PROGRAMA** | | **IZVORI FINANCIRANJA** | **PLANIRANO**  **2020.** | **IZVRŠENO**  **2020.** |
| 1. | DJELATNOST USTANOVA U KULTURI | | | |
|  | Gradska knjižnica i čitaonica „Gustav Krklec“ Ivanec | Grad Ivanec | 533.392,00 kn | 533.392,00 kn |
| Ostali izvori | 141.269,68 kn | 130.284,63 kn |
|  | Tekuće i kapitalne donacije - Pučko otvoreno učilište „Đuro Arnold“ Ivanec  - audio-vizualna i kulturna djelatnost  - rekonstrukcija kino dvorane – kapitalna donacija |  |  |  |
| Grad Ivanec | 205.714,00 kn | 205.714,00 kn |
| Grad Ivanec | 610.000,00 kn | 609.431,64 kn |
| 2. | KULTURNO-UMJETNIČKI AMATERIZAM | | | |
|  | Javni poziv za dodjelu sredstava za programe udruga u kulturu  Izravna dodjela | Grad Ivanec | 188.000,00 kn | 175.000,00 kn |
| Grad Ivanec | 10.000,00 kn | 0,00 kn |
| 3. | KNJIŽEVNE I KULTURNE MANIFESTACIJE | | | |
|  | Obilježavanje blagdana i održavanje kulturno zabavnih manifestacija | Grad Ivanec | 120.000,00 kn | 98.129,17 kn |
| 4. | MUZEJ PLANINARSTVA IVANEC | | | |
| Grad Ivanec | | | 100.000,00 kn | 52.526,69 kn |
| 5. | Otkup zbirke stalnog postava | Grad Ivanec | 150.000,00 kn | 150.000,00 kn |
| 6. | Advent u Ivancu | Grad Ivanec | 175.000,00 kn | 174.312,50 kn |
| **UKUPNO** | | | **2.233.375,68 kn** | **2.128.790,63 kn** |

GRADONAČELNIK

Milorad Batinić

O b r a z l o ž e n j e

uz Izvješće o realizaciji Programa javnih potreba u kulturi

Grada Ivanca za 2020. godinu

Programom javnih potreba u kulturi osiguravaju se, odnosno raspoređuju sredstva Proračuna Grada Ivanca namijenjena za obavljanje kulturnih djelatnosti sukladno posebnim Zakonima, a posebice Zakonu o financiranju javnih potreba u kulturi.

DJELATNOST USTANOVA U KULTURI

Gradska knjižnica i čitaonica „Gustav Krklec Ivanec“ kao proračunski korisnik te Pučko otvoreno učilište „Đuro Arnold“ Ivanec čiji je osnivač Grad Ivanec, sukladno odlukama nadležnih tijela dostavljaju Financijska izvješća i Izvješća o radu na razmatranje Gradskom vijeću Grada Ivanca te je iz istih vidljiva i realizacija sredstava za redovitu djelatnost osiguranih Proračunom Grada Ivanca za 2020. godinu. Za potrebe kapitalnog projekta rekonstrukcije kino dvorane utrošen je iznos od 609.431,64 kuna. Projekt rekonstrukcije kino dvorane u Ivancu, kao sveobuhvatna rekonstrukcija dovršen je krajem 2016. kada je dvorana i stavljena u funkciju. Projekt se izvodi u skladu sa Strategijom razvoja Grada Ivanca 2014.-2020., u suradnji Grada Ivanca i Pučkog otvorenog učilišta. Navedenim projektom, a temeljem identificiranih problema u Strategiji – „nedostatak kulturnih sadržaja„, adaptacijom kino dvorane u multifunkcijsku dvoranu riješen je dio istih, kroz kinoprikazivačku djelatnost, razna scenska događanja, sadržaje za djecu i prigodne

svečanosti, te se izdvojenim sredstvima iz Proračuna obogaćuje društveni i kulturni život grada. Međutim, događanja tijekom 2020. godine su zbog pandemije koronavirusom COVID-19 odgođena.

|  |  |  |
| --- | --- | --- |
| **Pokazatelj rezultata – Gradska knjižnica i čitaonica „Gustav Krklec“** | **Polazna vrijednost 2020.** | **Ostvarena vrijednost 2020.** |
| Povećanje aktivnosti kroz broj članova knjižnice | 1.074 | 21.005 |

|  |  |  |
| --- | --- | --- |
| **Pokazatelj rezultata – Pučko otvoreno učilište „Đuro Arnold“** | **Polazna vrijednost 2020.** | **Ostvarena vrijednost 2020.** |
| Kinoprikazivačka djelatnost – broj posjetitelja na godišnjoj razini |  |  |
| Korištenje kinodvorane – predstave, promocije i sl. |  |  |

KULTURNO UMJETNIČKI AMATERIZAM

Kulturno umjetnički amaterizam realiziran je kroz izvršavanje programa sukladno prijavama na Javni poziv za predlaganje programa/projekata javnih potreba u kulturi, te Zaključku Gradonačelnika o raspodjeli sredstava na prijedlog Povjerenstva za udruge. Udruge koje se bave raznim oblicima kulturnih djelatnosti izravno utječu na svijest građana, naročito mlađe populacije prigradskih sredina te ujedno predstavljaju izravne korisnike navedenih sredstava, dok su indirektni korisnici svi stanovnici grada Ivanca koji iskazuju interes za aktivnim ili pasivnim sudjelovanjem u sadržajima, programima i manifestacijama koje nude kroz svoje programe.

U organizacije civilnog društva građani se udružuju zbog promicanja zajedničkih interesa. Udruga ima svoj vlastiti ustroj i upravu, neprofitnog je statusa te u svoje aktivnosti uključuje volontere, a građani postaju članovi na dobrovoljnoj osnovi. Udruge koje se bave područjem kulturno-umjetničkog amaterizma na području grada Ivanca čuvari su kulturne baštine našeg kraja, te promotori Grada na nacionalnoj i međunarodnoj razini. O svemu tome svjedoče brojna priznanja i nagrade te mnoštvo manifestacija u organizaciji OCD-a.

Potpore se udrugama dodjeljuju temeljem Zakona o udrugama (“Narodne novine” broj [74/14](https://www.zakon.hr/cms.htm?id=18799), [70/17](https://www.zakon.hr/cms.htm?id=18801), [98/19](https://www.zakon.hr/cms.htm?id=40755)), Zakona o financijskom poslovanju i računovodstvu neprofitnih organizacija – nastavno Zakon (“Narodne novine” broj 121/14), članka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) te Pravilnika o financiranju javnih potreba Grada Ivanca („Službeni vjesnik Varaždinske županije“ broj 44/15). Za programe/projekte javnih potreba u kulturi u 2020. godini osigurana sredstva su iznosila 188.000,00 kuna, dok su realizirana u iznosu od 175.000,00 kuna, obzirom da pojedine udruge nisu realizirale pojedine programe.

|  |  |  |
| --- | --- | --- |
| **Pokazatelj rezultata** | **Polazna vrijednost 2020.** | **Ostvarena vrijednost 2020.** |
| Ukupan broj udruga koje ostvaruju zadane programe i rade na očuvanju baštine i promicanju vrijednosti lokalne zajednice | 13 | 13 |
| Ukupan broj realiziranih programa | 26 | 25 |

KNJIŽEVNE I KULTURNE MANIFESTACIJE

Za obilježavanje blagdana i održavanje kulturno-umjetničkih manifestacija osigurana su sredstva u iznosu od 120.000,00 kuna, dok je ukupno realizirano 98.129,17 kuna. Obilježavanje manifestacije Dana Grada nije se održalo zbog pandemije izazvane koronavirusom COVID-19.

|  |  |  |
| --- | --- | --- |
| **Pokazatelj rezultata** | **Polazna vrijednost 2020.** | **Ostvarena vrijednost 2020.** |
| Broj posjetitelja manifestacija | 2.000 | 500 |

MUZEJ PLANINARSTVA

Provedene aktivnosti:

Izvršen je otkup muzejske zbirke sukladno Procjeni izvršenoj od strane stručnog tima Muzeja Grada Varaždina i to predmeta koji sačinjavaju dio budućeg stalnog postava Muzeja kao i povremenih izložbi iz povijesti Ivanca i ivanečkog kraja.

Muzeju su donirane i dvije svjedodžbe, dok je Gradska knjižnica i čitaonica „Gustav Krklec“, Ivanec Muzeju donirala ormar iz ostavštine Otokara i Pavice Hrazdira s pripadajućim knjigama.

Provedbene metode i djelovanje

Projekt se provodi u skladu sa Strategijom razvoja Grada Ivanca 2014.-2020. g. i Akcijskim planom za 2019. godinu. Uređenje i prenamjena prostora Stare škole u muzej te njegova dogradnja sukladno projektnoj dokumentaciji, dio je projekta uređenja centra grada te dio povezivanja kulturno-turističkih projekata utvrđenih Strategijom razvoja grada Ivanca. Proceduru praćenja provedbe projekta vodi voditelj projekta uz stalnu koordinaciju s drugim čimbenicima provedbe projekta. Kako se radi o muzejskoj djelatnosti u projekt su uključeni stručni suradnici (muzeolog, arheolog, povjesničar umjetnosti, arhitekti) na razinu savjetovanja i koordinacije.

Inventarizacija muzejske građe provodila se od 1. rujna do 31. prosinca 2020. godine prema donesenom Programu inventarizacije i upisa muzejske građe i muzejske dokumentacije u Registar kulturnih dobara Republike Hrvatske. Ustrojene su četiri muzejske zbirke: Povijesna zbirka, Etnografska zbirka, Zbirka planinarstva i Zbirka fotografija Petra Jagetića. Prema Programu predviđeno je da će do kraja 2020. godine biti inventarizirano ukupno 530 predmeta, što je izvršeno. Svi muzejski predmeti stručno su obrađeni, skenirani/fotografirani, dodijeljene su im inventarne oznake, upisani su u relacijsku bazu podataka M++ s pripadajućim fotografijama te su pravilno zaštićeni beskiselinskim papirom, beskiselinskim vrećicama ili poliesterskom vunom, ovisno o vrsti muzejske građe, te sigurno pohranjeni u odgovarajuće beskiselinske kutije. Dio je predmeta smješten u prostorije Muzeja planinarstva, a dio u arhiv Grada Ivanca. Inventarizaciju je provela kustosica Ana Škriljevečki.

**Provedene aktivnosti u Muzeju planinarstva**

1. Manifestacije u Muzeju planinarstva:

* Edukativni program uz izložbu „Život Pod Belom“

Muzej planinarstva, studeni 2019. – siječanj 2020.

ORGANIZATOR: Grad Ivanec

AUTORICA: Ana Škriljevečki

VRIJEME TRAJANJA: 60 minuta uključujući i stručno vodstvo kroz izložbu

SUDIONICI: učenici osnovnih i srednjih škola

OPIS: Edukativni program koncipiran je kao dio izvanučioničke nastave iz predmeta povijest za učenike viših razreda osnovne škole i srednjih škola. Prvi dio programa sastojao se od stručnog vodstva kroz izložbu prilikom čega su učenici razgledali izložene predmete te stekli znanje o djelovanju obitelji Ožegović u belsko-radovanskom kraju. U drugome dijelu programa učenici su na edukativnoj radionici u grupnom radu rješavali radne listiće na temu izložbe.

* Noć muzeja – izložba „Od stare škole do suvremenog muzeja“

Muzej planinarstva, 31. siječnja – 24. veljače 2020. (izložba produžena do početka ožujka radi održavanja radionica)

ORGANIZATOR IZLOŽBE: Grad Ivanec

KONCEPCIJA I POSTAV IZLOŽBE: Ana Škriljevečki

VRSTA IZLOŽBE: povijesna, tematska, edukativna, povremena

KORISNICI: sve kategorije posjetitelja

OPIS IZLOŽBE: Izložba „Od stare škole do suvremenog muzeja“ posvećena je bogatoj školskoj i planinarskoj baštini u Ivancu koju na jedinstven način spaja Muzej planinarstva. U prvome dijelu izložbe prikazana je povijest stare škole od dana kad se u njoj odvijala nastava do prepoznavanja zgrade kao kulturnog dobra od lokalnog značenja i prenamjene u suvremeni muzejski prostor.

U drugome pak dijelu izložen je tek mali dio predmeta koji govore o bogatoj planinarskoj baštini u Ivancu, od kojih će neki pronaći svoje mjesto u budućem stalnom postavu Muzeja planinarstva, smart-muzeja nove generacije.

* Noć muzeja – program „Muzej u staroj školi – Škola u muzeju“ uz izložbu „Od stare škole do suvremenog muzeja“

Muzej planinarstva, 31. siječnja 2020.

POPRATNI PROGRAM: Osnovna škola Ivana Kukuljevića Sakcinskog, Ivanec

SURADNICA: Suzana Jagić

OPIS: Otvorenjem izložbe „Od stare škole do suvremenog muzeja“ Muzej planinarstva uključuje se u obilježavanje petnaeste Noći muzeja. Program ove manifestacije napravljen je u suradnji s Osnovnom školom Ivana Kukuljevića Sakcinskog u Ivancu i nastavnicom Suzanom Jagić. U sklopu programa Muzej u staroj školi – Škola u muzeju pripremljena je prezentacija povijesti školstva u Ivancu, izvedba kratke komedijske predstave ivanečkih osnovnoškolaca i interaktivni kviz provjere znanja.

* Edukativno-kreativne radionice uz izložbu „Od stare škole do suvremenog muzeja“

Muzej planinarstva, veljača – ožujak 2020.

ORGANIZATOR: Grad Ivanec

AUTORICA: Ana Škriljevečki

VRIJEME TRAJANJA: 60 minuta uključujući i stručno vodstvo kroz izložbu

SUDIONICI: učenici OŠ I. K. Sakcinskog pod vodstvom učiteljice povijesti Suzane Jagić u sklopu projekta „Moj grad u muzeju“ koji provode OŠ Ivanec i Muzej planinarstva

OPIS: Edukativno-kreativne radionice koncipirane su kao dio izvanučioničke nastave iz predmeta povijest za učenike viših razreda osnovne škole. Učenici su na radionicama izrađivali umanjene modele/makete Muzeja planinarstva koje je dizajnirala Jana Plovanić iz tvrtke GIT d.o.o. Radionicama prethodi stručno vodstvo kroz izložbu prilikom čega su učenici stekli znanje o bogatoj povijesti muzejske zgrade.

* Prezentacija Idejnog urbanističkog rješenja vršne zone Ivanščice

Muzej planinarstva, 13. ožujka 2020.

ORGANIZATOR: Grad Ivanec i HPD „Ivančica“

SUDIONICI: zainteresirana javnost

OPIS: Rješenjem je razrađena ideja o uređenju prostora na vrhu Ivanščice. Rješenje je izradio projektni tim arhitektonskog Studija Nexar iz Ivanca i ono predstavlja temelj na koji Grad predlaže da se tijekom narednih godina usmjerava uređenje vrha planine. Okupljenima ga je predstavio član Nexarova projektnog tima mag. arh. Marko Friščić.

* PLANINARSKI TJEDAN PK IVANEC povodom 10. godišnjice osnivanja kluba

Muzej planinarstva, 6. – 12. srpnja 2020.

ORGANIZATOR: Planinarski klub Ivanec (Upravni Odbor PK Ivanec. Predsjednik: Tomislav Friščić, tajnik: Stjepan Kuštelega)

SUDIONICI: članovi PK Ivanec, planinari, zainteresirana javnost

PROGRAM: otvorenje izložbe od stotinjak fotografija kojima je PK prikazao retrospektivu svoga rada tijekom proteklog desetljeća, otvorena vrata, prezentaciju o 10 godina rada mladih planinara PK Ivanec, svečana sjednica, prezentacija o djelovanju visokogorske sekcije

OPIS: Svojih deset godina rada i djelovanja Planinarski klub Ivanec obilježio je nizom događanja u tzv. Planinarskom tjednu koji se održao u Muzeju planinarstva.

DIGITALNE AKTIVNOSTI

* Kliofest 2020.

Svibanj 2020. – Projektom „Male ruke o velkoj gori“ Muzej planinarstva i OŠ Ivanec sudjelovali su u Kliofestu, Festivalu povijesti. Autorice projekta: Suzana Jagić i Ana Škriljevečki. U projektu su sudjelovali učenici trećih, petih, sedmih i osmih razreda OŠ I. K. Sakcinskog koji su stvarali radove na temu prirodne i kulturne baštine grada Ivanca, ivanečkoga kraja i Varaždinske županije. Radove su izrađivali u sklopu nastave na daljinu pod mentorstvom učiteljica Suzane Jagić i Ivančice Krtanjek. U malim slikarskim radionicama nastali su plakati, brošure i umjetnička djela, koji su objavljeni u digitalnome katalogu u sklopu virtualnog programa Kliofesta. Digitalni katalog je izradila Ana Škriljevečki.

* Međunarodni dan muzeja 2020.

18. svibnja 2020. – Muzej planinarstva mnogobrojnim aktivnostima obilježava Međunarodni dan muzeja koji se iznimno održao na digitalnim platformama. Kustosica Ana Škriljevečki kreirala je digitalni muzejski kviz na temu planinarstva, zavičajne povijesti ivanečkoga kraja te lokalne kulturne baštine. Digitalni kviz dostupan na poveznici: https://bit.ly/2WEaw4q. Ujedno se na Međunarodni dan muzeja tradicionalno odvija završnica projekta „Moj grad u muzeju“ koji provodi Osnovna škola Ivana Kukuljevića Sakcinskog, Ivanec u suradnji s Muzejom planinarstva. Sve muzejske aktivnosti u kojima su sudjelovali tijekom ove školske godine ivanečki osnovnoškolci predstavili su vlastitim plakatima i videozapisima pod mentorstvom učiteljice povijesti Suzane Jagić, voditeljice projekta. Svi učenički radovi dostupni su na mrežnim stranicama Muzeja: https://bit.ly/3h3NrQQ.

* Facebook stranica Muzeja planinarstva

URL: https://www.facebook.com/muzejplaninarstva/

Facebook stranica Muzeja planinarstva (Business page – poslovna stranica) kreirana je 2. lipnja 2020. godine s ciljem prezentacije Muzeja planinarstva na toj društvenoj mreži. Uz osnovne informacije o muzeju (adresa, poveznica na mrežnu stranicu), objavljeni su podaci za kontakt, impresum, datum otvorenja i kreirana je priča. Stavljeni su odgovarajući vizuali (logo Muzeja planinarstva za sliku profila, fotografija vanjskog dijela Muzeja planinarstva na naslovnoj slici, fotografija unutrašnjosti Muzeja planinarstva za priču).

Na Facebook stranici Muzeja planinarstva javnost se može upoznati s djelatnošću Muzeja, muzejskim zbirkama te događanjima u Muzeju i projektima u kojima Muzej sudjeluje. Također se objavljuju crtice iz povijesti grada Ivanca i ivanečkoga kraja, primjerice u sklopu rubrike „Na današnji dan“, te zanimljivosti o djelovanju znamenitih Ivančana. Na Facebook stranici Muzeja odvijaju se oni događaji i projekti, koji zbog trenutne epidemiološke situacije nisu u mogućnosti održavati se u muzejskoj zgradi, primjerice obilježavanje obljetnica iz povijesti Ivanca. Ujedno se promovira planinarstvo u skladu s ciljevima djelovanja Muzeja.

Način prezentiranja: redovito kreiranje 3-7 objava tjedno (stvaranje originalnog sadržaja), kreiranje personaliziranih vizuala, priprema i uređivanje materijala (fotografija, videozapisa), podrška (kontinuirana komunikacija s pratiteljima koja uključuje odgovore na poruke i komentare te poticanje interakcije u objavama).

Facebook stranicu je kreirala i vodi: Ana Škriljevečki

Obilježena 125. obljetnica rođenja Pavice Hrazdire

* Lipanj 2020. – Muzej planinarstva i Osnovna škola Ivana Kukuljevića Sakcinskog iz Ivanca obilježili su 125. obljetnicu rođenja Pavice Hrazdire. Obilježavanje velike obljetnice rođenja znamenite Ivančanke osmislile su kustosica Ana Škriljevečki i učiteljica povijesti Suzana Jagić. Pod mentorstvom S. Jagić učenici OŠ Ivanec izradili su svoje inačice sačuvanih portreta i fotografija Pavice Hrazdire po uzoru na popularni internetski umjetnički izazov. Učenički radovi predstavljeni su videozapisom koji je kreirala A. Škriljevečki na Facebook stranici Muzeja planinarstva pod nazivom „Sve naše Pavice“. Aktivnost je ostvarena u sklopu projekta „Moj grad u muzeju“.
* 39. izložba izdavačke djelatnosti hrvatskih muzeja i galerija

Studeni 2020. – Muzej planinarstva sudjelovao je na 39. izložbi izdavačke djelatnosti hrvatskih muzeja i galerija koju organizira Muzejski dokumentacijski centar. Izložba recentne muzejske izdavačke djelatnosti tradicionalno se održavala u sklopu sajma knjiga Interlibera, no, kako je on zbog pogoršanja epidemiološke situacije odgođen, MDC je prvi put preselio izložbu u virtualni prostor. Virtualno izdanje 39. izložbe izdavačke djelatnosti hrvatskih muzeja i galerija dostupno na poveznici. Popratni katalog dostupan je na mrežnim stranicama MDC-a.

* Božićne čestitke

Prosinac 2020. – Povodom božićnih blagdana Muzej planinarstva i Osnovna škola Ivana Kukuljevića Sakcinskog iz Ivanca proveli su prigodnu aktivnost izrade božićnih čestitaka. Izradu čestitaka osmislile su kustosica Ana Škriljevečki i učiteljica povijesti Suzana Jagić, a čestitke su kreirali učenici OŠ Ivanec pod mentorstvom S. Jagić u svojim kućnim ateljeima. Učenički radovi predstavljeni su videozapisom koji je kreirala A. Škriljevečki na Facebook stranici Muzeja planinarstva. Aktivnost je ostvarena u sklopu projekta „Moj grad u muzeju“.

Tiskovine i promocija

- katalog izložbe „Od stare škole do suvremenog muzeja“

- digitalni katalog „Male ruke o velkoj gori“ (URL: https://bit.ly/3emmwgL)

- Muzej planinarstva sudjelovao je na 39. izložbi izdavačke djelatnosti hrvatskih muzeja i galerija koju organizira Muzejski dokumentacijski centar. Muzej se predstavio s dva izdanja: tiskanim katalogom izložbe „Od stare škole do suvremenog muzeja“ i elektroničkom publikacijom, tj. digitalnim katalogom „Male ruke o velkoj gori“. Virtualno izdanje 39. izložbe izdavačke djelatnosti hrvatskih muzeja i galerija dostupno na poveznici. Popratni katalog dostupan je na mrežnim stranicama MDC-a.

Stručna vodstva

Prvi dio edukativnog programa uz izložbu Život „Pod Belom“ sastojao se od stručnog vodstva kroz izložbu prilikom čega su učenici razgledali izložene predmete te stekli znanje o djelovanju obitelji Ožegović u belsko-radovanskom kraju. Izložbu su u siječnju posjetili učenici OŠ Ivanec koje je dovela učiteljica S. Jagić.

Stručna vodstva kroz izložbu „Od stare škole do suvremenog muzeja“. Izložbu su posjetili učenici trećih razreda pod vodstvom učiteljica Ivančice Krtanjek, Gordane Habek i Snježane Vuglovečki te učenici 5.d i 7.c razreda pod vodstvom nastavnice povijesti Suzane Jagić.

Stručna vodstva kroz izložbe za učenike je održala kustosica Ana Škriljevečki.

Radionice i igraonice

Radionice u sklopu edukativnog programa uz izložbu Život „Pod Belom“

Edukativno-kreativne radionice uz izložbu „Od stare škole do suvremenog muzeja“

Radionice je održala Ana Škriljevečki.

Ostalo

Ostvarena međugradska kulturna suradnja – gostujuća izložba „Život Pod Belom“

OPIS: Ivanečka izložba „Život Pod Belom“ o djelovanju obitelji Ožegović u (pod)belskome kraju postavljena je u prostorijama Gradske knjižnice i čitaonice Novi Marof. Riječ je o izložbi koja je u rujnu 2019. godine bila otvorena u Muzeju planinarstva u Ivancu u organizaciji Grada Ivanca. Budući da naselje Bela administrativno ulazi u sastav grada Novog Marofa, želja je autorice i kustosice izložbe Ane Škriljevečki da mogućnost razgledavanja izložbe bude pružena i novomarofskoj publici. Njezinu inicijativu prihvatila je Gradska knjižnica i čitaonica Novi Marof koja je uz odobrenje Grada Ivanca preuzela organizaciju izložbe. Izložba je bila otvorena od 13. studenoga 2020. do 15. siječnja 2021. (produžena do početka veljače 2021.).

|  |  |  |
| --- | --- | --- |
| **Pokazatelj rezultata** | **Ciljana vrijednost 2020.** | **Ostvarena vrijednost 2020.** |
| Broj posjetitelja/godišnje | 1.800 | 1.953 |

ADVENT U IVANCU

Po prvi puta Grad Ivanec je 2019. godine organizirao manifestaciju Advent u Ivancu koji je proteklih blagdanskih dana pridonijela procvatu društvenog života u gradskom centru. Manifestacija se održavala od 15. prosinca 2019. do 12. siječnja 2020. godine. Međutim, zbog pandemije, za božićne blagdane u prosincu 2020. godine nije se organizirala navedena manifestacija.

Upravni odjel za lokalnu samoupravu,

imovinu i javnu nabavu